شه‌فه‌ق نيوز/ سه‌ركردايه‌تى پۆليس به‌سره‌، تويشهاتن فه‌ريق ره‌شيد فله‌يح سه‌ركرده‌ى وه‌ ڤايرۆس كۆرۆناى تازه‌ خسه‌دروو.
له‌ى باوه‌ته‌و، ره‌سانن وه‌ريه‌وبه‌رايه‌تى پۆليس به‌سره‌ له‌ به‌ياننامه‌يگ ئه‌را شه‌فه‌ق نيوز وت: له‌ بڕيگ له‌ هووكاره‌يل ره‌سانن ئامانجدار و ماڵپه‌ڕه‌يل په‌يوه‌ندى كۆمه‌ڵايه‌تى هه‌واڵيگ له‌باره‌ى تويشهاتن سه‌ركرده‌ى پۆليس به‌سره‌ وه‌ ڤايرۆس كۆرۆنا بڵاو كرياگه، ئيمه‌يش ئيچنه‌ هه‌واڵيگ ئه‌خه‌يمنه‌ دروو و جه‌خت له‌وه‌ ئه‌كه‌يم رێزداريان له‌ ته‌ندروستى و سه‌ڵامه‌تى خاسيگ ژيه‌ێد و ئى هه‌واڵيشه‌ له‌ راسييه‌و دويره.‌
به‌ياننامه‌گه‌ هه‌ميش وت: داوا له‌ هاووڵاتيه‌يل ئه‌كه‌يم وه‌ ئيچنه‌ ره‌فتاره‌يليگ خرا و نه‌فامانه‌ باوه‌ڕ نه‌كه‌ن ك له‌تى دعايه‌ى ئامانجدار بڵاو ئه‌كه‌ن.
